Mauno Peltokorpi

Mauno Peltokorpi on vantaalainen diplomi-insinööri ja SRK:n puhuja.

Opillisia painotuksia
"Tänä aikana olemme Jumalan valtakunnassa myös keskustelleet monelaisista kysymyksistä, mutta me olemme näitten keskustelujen alla ja keskellä todenneet, että me Jumalan lapset emme voi luopua siitä uskonkäsityksestä, mikä Jumalan sanassa on meille ilmoitettu ja mikä Jumalan valtakunnassa on Pyhän hengen kautta oikeaksi osoitettu. Me emme halua luopua Jumalan valtakunnan seurakuntaopista, eikä Jumalan valtakunnan Raamatun mukaisesta olemuksesta ja sisällöstä. Me emme halua luopua siitä uskon ymmärryksestä, että lapset ovat Jumalan lahja meidän perehisiimme. Emmekä siitä, että Jumalan sanan mukaan saarnavirka on tarkoitettu veljille ja monia muita sellaisia asioita mistä me emme voi luopua, mutta me kuitenkin rakkaudella ja sävyisyyden hengessä voimme sellaisten Jumalan lasten kanssa näistä keskustella, joita nämä asiat askarruttavat ja rohkaista heitä uskomaan ja näin on Jumalan valtakunnassa toimittukin. Ja tällä tavalla me voimme perheissämme perhekunnittain näistä asioista keskustella ja yhdessä todeta, mikä on hyvä ja mikä sopii meille ja Pyhälle hengelle. Näin Jumala siunaa meidän elämäämme ja meidän läheistemme elämää. Me pyydämme Jumalalta, että hän varjelisi valtakuntaansa. Hän on luvannut, että hän on kaupunkinsa vahva turva niinkuin me näiden suviseurojen tunnuksesta olemme lukeneet ja olemme sen omassa elämässämme kokeneet. Me saamme jäädä turvallisesti ja hyvällä mielellä nytkin uskomaan, rakkaat veljet ja sisaret, olkaa turvattuja ja olkaa siunattuja. Uskokaa pienet ja suuret, kaikki synnit anteeksi Jeesuksen nimessä ja kalliissa sovintoveressä. Itse olen tullut hyvin kiusattuna ja epäilysten keskeltä tähän teidän eteenne ja haluan kysyä, että onko minulla lupa uskoa omat syntini ja epäilykseni anteeksi. Minä haluan uskoa yhdessä teidän kanssanne." Suviseurat 2012